----

----

I Ανακοινώσεις

Συμβούλιο

----

ΚΟΙΝΉ ΘΈΣΗ (ΕΚ) ΑΡΙΘ. 25/2005

που καθορίστηκε από το Συμβούλιο στις 21 Ιουνίου 2005

για την έκδοση του κανονισμού (ΕΚ) αριθ. .../2005 του Ευρωπαϊκού Κοινοβουλίου και του Συμβουλίου, της ..., για ορισμένα φθοριούχα αέρια θερμοκηπίου

(2005/C 183 E/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 και το άρθρο 95 σε σχέση με τα άρθρα 7, 8 και 9 του παρόντος κανονισμού,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής (1),

Αποφασίζοντας με τη διαδικασία του άρθρου 251 της συνθήκης (2),

Εκτιμώντας τα ακόλουθα:

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Πεδίο εφαρμογής

Στόχος του παρόντος κανονισμού είναι η μείωση των εκπομπών των φθοριούχων αερίων θερμοκηπίου που καλύπτονται από το πρωτόκολλο του Κιότο. Ο παρών κανονισμός εφαρμόζεται στα φθοριούχα αέρια θερμοκηπίου που περιλαμβάνονται στο παράρτημα Α του εν λόγω πρωτοκόλλου. Το παράρτημα Ι του παρόντος κανονισμού περιλαμβάνει κατάλογο των φθοριούχων αερίων θερμοκηπίου που καλύπτονται επί του παρόντος από τον παρόντα κανονισμό, καθώς και τα αντίστοιχα δυναμικά θέρμανσης του πλανήτη. Βάσει των αναθεωρήσεων που προβλέπονται στο άρθρο 5 παράγραφος 3 του πρωτοκόλλου του Κιότο και τις οποίες αποδέχονται η Κοινότητα και τα κράτη μέλη της, το παράρτημα Ι μπορεί να αναθεωρείται και, ενδεχομένως, να καθίσταται επίκαιρο.

Ο παρών κανονισμός πραγματεύεται τη συγκράτηση, τη χρήση, την ανάκτηση και την καταστροφή των φθοριούχων αερίων θερμοκηπίου του παραρτήματος Ι· την επισήμανση και τη διάθεση προϊόντων και εξοπλισμού που περιέχουν τα αέρια αυτά· την κοινοποίηση πληροφοριών για τα αέρια αυτά· τις χρήσεις του άρθρου 8 και τη διάθεση στην αγορά των προϊόντων και του εξοπλισμού του άρθρου 9· καθώς και την κατάρτιση και την πιστοποίηση του προσωπικού που συμμετέχει στις δραστηριότητες που προβλέπονται με τον παρόντα κανονισμό.

Ο παρών κανονισμός εφαρμόζεται με την επιφύλαξη των οδηγιών 75/442/ΕΟΚ, 96/61/ΕΚ, 2000/53/ΕΚ και 2002/96/ΕΚ.

Άρθρο 2

Ορισμοί

Για τους σκοπούς του παρόντος κανονισμού, ισχύουν οι ακόλουθοι ορισμοί:

Άρθρο 3

Συγκράτηση

1.   Οι χειριστές των ακόλουθων σταθερών εφαρμογών: εξοπλισμός ψύξης, κλιματισμού και αντλιών θερμότητας και συστήματα πυροπροστασίας, που περιέχουν φθοριούχα αέρια θερμοκηπίου του παραρτήματος Ι, χρησιμοποιώντας όλα τα μέτρα που είναι τεχνικώς εφικτά και δεν συνεπάγονται δυσανάλογο κόστος:

2.   Οι χειριστές των εφαρμογών της παραγράφου 1 εξασφαλίζουν ότι ο εξοπλισμός και τα συστήματα αυτά επιθεωρούνται για τον εντοπισμό διαρροής από πιστοποιημένο προσωπικό που πληροί τις απαιτήσεις του άρθρου 5, σύμφωνα με το ακόλουθο χρονοδιάγραμμα:

Οι εφαρμογές επιθεωρούνται για την ανίχνευση διαρροών εντός ενός μηνός από την επισκευή διαρροής για να εξασφαλίζεται ότι η επισκευή υπήρξε αποτελεσματική.

Χάριν εφαρμογής της παρούσας παραγράφου, η φράση «επιθεωρούνται για την ανίχνευση διαρροών» σημαίνει ότι ο εξοπλισμός ή το σύστημα ελέγχεται κατά πρώτο λόγο για διαρροές, με χρησιμοποίηση άμεσων ή έμμεσων μεθόδων μέτρησης και με επίκεντρο τα μέρη του εξοπλισμού ή του συστήματος που διατρέχουν τον μεγαλύτερο κίνδυνο διαρροής.

3.   Οι χειριστές των εφαρμογών της παραγράφου 1 που περιέχουν τουλάχιστον 300 kg φθοριούχων αερίων θερμοκηπίου εγκαθιστούν συστήματα ανίχνευσης διαρροών. Τα εν λόγω συστήματα ανίχνευσης διαρροών επιθεωρούνται τουλάχιστον άπαξ ανά δωδεκάμηνο για να εξασφαλίζεται η ορθή λειτουργία τους.

4.   Όταν υπάρχει το κατάλληλο σύστημα ανίχνευσης διαρροών που λειτουργεί ορθώς, η συχνότητα των επιθεωρήσεων που απαιτούνται στο πλαίσιο της παραγράφου 2 στοιχεία β) και γ), μειώνεται στο ήμισυ.

5.   Στην περίπτωση συστημάτων πυροπροστασίας για τα οποία υπάρχει σύστημα επιθεωρήσεων που πληροί το πρότυπο ISO 14520, οι επιθεωρήσεις αυτές μπορούν επίσης να καλύπτουν τις υποχρεώσεις από τον παρόντα κανονισμό εφόσον διενεργούνται με την ίδια τουλάχιστον συχνότητα.

6.   Οι χειριστές των εφαρμογών της παραγράφου 1 που περιέχουν τουλάχιστον 3 kg φθοριούχων αερίων θερμοκηπίου, τηρούν αρχεία για την ποσότητα και τον τύπο φθοριούχων αερίων θερμοκηπίου που έχουν εγκατασταθεί, για τις τυχόν ποσότητες που έχουν προστεθεί και για την ποσότητα που ανακτάται κατά τη συντήρηση, την επισκευή και την τελική διάθεση. Οι εν λόγω χειριστές τηρούν αρχεία με άλλες σχετικές πληροφορίες, συμπεριλαμβανομένης της ταυτότητας της εταιρείας ή του τεχνικού που πραγματοποίησε την επισκευή ή τη συντήρηση, καθώς και τις ημερομηνίες και τα αποτελέσματα των επιθεωρήσεων που διενεργούνται στο πλαίσιο των παραγράφων 2, 3 και 4. Τα αρχεία διατίθενται στην αρμόδια αρχή και στην Επιτροπή κατόπιν σχετικής αίτησης.

7.   Έως την ... (16), η Επιτροπή θεσπίζει, με τη διαδικασία του άρθρου 11 παράγραφος 2 τις στοιχειώδεις προδιαγραφές επιθεώρησης για κάθε συσκευή εκ των προβλεπομένων στην παράγραφο 1 του παρόντος άρθρου.

Άρθρο 4

Ανάκτηση

1.   Οι χειριστές των ακόλουθων τύπων σταθερού εξοπλισμού είναι υπεύθυνοι για να εφαρμόζουν ρυθμίσεις για την ορθή ανάκτηση, από πιστοποιημένο προσωπικό που πληροί τις απαιτήσεις του άρθρου 5, των φθοριούχων αερίων θερμοκηπίου προκειμένου να εξασφαλίζεται η ανακύκλωση, η ποιοτική αποκατάσταση ή η καταστροφή τους:

2.   Όταν ένας περιέκτης φθοριούχων αερίων θερμοκηπίου, επαναπληρώσιμος ή μιας χρήσεως, φθάνει στο τέλος της ζωής του, το πρόσωπο που χρησιμοποιεί τον περιέκτη για μεταφορά ή αποθήκευση είναι υπεύθυνο για να εφαρμόζει ρυθμίσεις για την ορθή ανάκτηση των τυχόν εναπομενόντων αερίων προκειμένου να εξασφαλίζεται η ανακύκλωση, η ποιοτική αποκατάσταση ή η καταστροφή τους.

3.   Τα φθοριούχα αέρια θερμοκηπίου που περιέχονται σε άλλα προϊόντα και εξοπλισμό καθώς και στον κινητό εξοπλισμό, εκτός εάν αυτός χρησιμοποιείται σε στρατιωτικές επιχειρήσεις, ανακτώνται κατά το μέτρο που αυτό είναι τεχνικώς εφικτό και δεν συνεπάγεται δυσανάλογο κόστος, από προσωπικό που διαθέτει τα δέοντα προσόντα, προκειμένου να εξασφαλίζεται η ανακύκλωση, η ποιοτική αποκατάσταση ή η καταστροφή τους.

4.   Η ανάκτηση, για τον σκοπό της ανακύκλωσης, της ποιοτικής αποκατάστασης ή της καταστροφής των φθοριούχων αερίων θερμοκηπίου, σύμφωνα με τις παραγράφους 1 έως 3, πραγματοποιείται πριν από την τελική διάθεση του εξοπλισμού αυτού και, ανάλογα με την περίπτωση, κατά την επισκευή και τη συντήρησή του.

Άρθρο 5

Κατάρτιση και πιστοποίηση

1.   Έως την ... (17), βάσει πληροφοριών που παρέχουν τα κράτη μέλη και σε διαβούλευση με τους ενδιαφερομένους, η Επιτροπή θεσπίζει, με τη διαδικασία του άρθρου 11 παράγραφος 2, ελάχιστες απαιτήσεις και τους όρους για αμοιβαία αναγνώριση όσον αφορά προγράμματα κατάρτισης καθώς και πιστοποίηση για το οικείο προσωπικό καθώς και για τις επιχειρήσεις και το προσωπικό τους το οποίο εκτελεί τις δραστηριότητες των άρθρων 3 και 4.

2.   Έως την ... (18), τα κράτη μέλη θεσπίζουν ή προσαρμόζουν τις οικείες απαιτήσεις κατάρτισης και πιστοποίησης, βάσει των ελάχιστων απαιτήσεων της παραγράφου 1. Τα κράτη μέλη κοινοποιούν στην Επιτροπή τα οικεία προγράμματα κατάρτισης και πιστοποίησης. Τα κράτη μέλη αναγνωρίζουν τα πιστοποιητικά που εκδίδουν άλλα κράτη μέλη και δεν περιορίζουν την ελευθερία παροχής υπηρεσιών ή την ελευθερία εγκατάστασης για λόγους που σχετίζονται με τα πιστοποιητικά που εκδίδει άλλο κράτος μέλος.

3.   Ο χειριστής της σχετικής εφαρμογής εξασφαλίζει ότι το οικείο προσωπικό έχει λάβει την απαιτούμενη πιστοποίηση της παραγράφου 2 και η οποία υποδηλώνει προσήκουσα γνώση των εφαρμοστέων κανονισμών και προτύπων καθώς και τις απαιτούμενες γνώσεις για την πρόληψη των εκπομπών και την ανάκτηση φθοριούχων αερίων θερμοκηπίου και τον ασφαλή χειρισμό του εξοπλισμού του σχετικού τύπου και μεγέθους.

4.   Έως την ... (19), τα κράτη μέλη εξασφαλίζουν ότι οι επιχειρήσεις που εκτελούν τις δραστηριότητες των άρθρων 3 και 4 παραλαμβάνουν φθοριούχα αέρια θερμοκηπίου μόνον εάν το προσωπικό τους διαθέτει τα πιστοποιητικά της παραγράφου 2 του παρόντος άρθρου.

5.   Έως την ... (17), η Επιτροπή, με τη διαδικασία του άρθρου 11 παράγραφος 2, καθορίζει τη μορφή της κοινοποίησης της παραγράφου 2 του παρόντος άρθρου.

Άρθρο 6

Εκθέσεις

1.   Έως τις 31 Μαρτίου του πρώτου ημερολογιακού έτους που ακολουθεί την έναρξη ισχύος του παρόντος κανονισμού, κάθε παραγωγός, εισαγωγέας και εξαγωγέας φθοριούχων αερίων θερμοκηπίου γνωστοποιεί, με έκθεσή του, στην Επιτροπή, αποστέλλοντας τις ίδιες πληροφορίες στην αρμόδια αρχή του οικείου κράτους μέλους, τα ακόλουθα δεδομένα σχετικά με το προηγηθέν ημερολογιακό έτος:

2.   Έως την ... (20), η Επιτροπή, με τη διαδικασία του άρθρου 11 παράγραφος 2, καθορίζει τη μορφή των εκθέσεων της παραγράφου 1 του παρόντος άρθρου.

3.   Η Επιτροπή λαμβάνει τα δέοντα μέτρα για να προστατεύει το απόρρητο των πληροφοριών που της υποβάλλονται.

4.   Τα κράτη μέλη θεσπίζουν συστήματα γνωστοποίησης για τους οικείους τομείς του παρόντος κανονισμού προκειμένου να συγκεντρώνουν, κατά το δυνατόν, δεδομένα για τις εκπομπές από τις σχετικές εφαρμογές.

Άρθρο 7

Επισήμανση

1.   Με την επιφύλαξη των διατάξεων της οδηγίας 67/548/ΕΟΚ του Συμβουλίου (21) και της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου (22) για την επισήμανση των επικίνδυνων ουσιών και παρασκευασμάτων, τα προϊόντα και ο εξοπλισμός της παραγράφου 2 που περιέχουν φθοριούχα αέρια θερμοκηπίου διατίθενται στην αγορά μόνον εάν το όνομα των φθοριούχων αερίων θερμοκηπίου αναγράφεται, με χρήση επισήμανσης, με την αποδεκτή ονοματολογία του κλάδου. Η εν λόγω επισήμανση καταδεικνύει ότι το προϊόν περιέχει φθοριούχα αέρια θερμοκηπίου, τούτο δε δηλώνεται σαφώς και ανεξίτηλα επί του προϊόντος ή του εξοπλισμού, δίπλα στα σημεία εξυπηρέτησης για την πλήρωση με φθοριούχο αέριο θερμοκηπίου ή για την ανάκτησή του, ή στο μέρος του προϊόντος ή του εξοπλισμού που περιέχει το φθοριούχο αέριο θερμοκηπίου. Τα ερμητικά σφραγισμένα συστήματα φέρουν την ανάλογη επισήμανση.

2.   Η παράγραφος 1 εφαρμόζεται στους ακόλουθους τύπους προϊόντων και εξοπλισμού:

3.   Η Επιτροπή καθορίζει, με τη διαδικασία του άρθρου 11 παράγραφος 2, τη μορφή της επισήμανσης που πρέπει να χρησιμοποιείται.

Άρθρο 8

Έλεγχος χρήσης

1.   Από την 1η Ιανουαρίου 2008, απαγορεύεται η χρήση εξαφθοριούχου θείου ή παρασκευασμάτων του στη χύτευση μαγνησίου, εξαιρουμένων των περιπτώσεων όπου η χρησιμοποιούμενη ποσότητα εξαφθοριούχου θείου είναι μικρότερη από 850 kg ετησίως.

2.   Από την ... (20), απαγορεύεται η χρήση εξαφθοριούχου θείου ή παρασκευασμάτων του για την πλήρωση ελαστικών επισώτρων οχημάτων.

Άρθρο 9

Διάθεση στην αγορά

1.   Η διάθεση στην αγορά προϊόντων και εξοπλισμού που περιέχουν φθοριούχα αέρια θερμοκηπίου ή των οποίων η λειτουργία εξαρτάται από τα αέρια αυτά, όπως περιλαμβάνονται στο παράρτημα ΙΙ, απαγορεύεται όπως προσδιορίζεται στο εν λόγω παράρτημα.

2.   Η παράγραφος 1 δεν εφαρμόζεται στα προϊόντα και τον εξοπλισμό που αποδεικνύεται ότι έχουν κατασκευαστεί πριν από την ημερομηνία έναρξης ισχύος της οικείας απαγόρευσης της διάθεσης στην αγορά.

Άρθρο 10

Επανεξέταση

1.   Με βάση την πρόοδο που έχει σημειωθεί ως προς τις δυνατότητες συγκράτησης ή αντικατάστασης των φθοριούχων αερίων θερμοκηπίου τα οποία περιέχονται στα συστήματα κλιματισμού, πλην εκείνων που είναι εγκατεστημένα στα μηχανοκίνητα οχήματα που αναφέρονται στην οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (23), και στα συστήματα ψύξης μεταφορικών μέσων, η Επιτροπή επανεξετάζει τον παρόντα κανονισμό και δημοσιεύει σχετική έκθεση, το αργότερο έως τις 31 Δεκεμβρίου 2007. Εφόσον απαιτείται, η Επιτροπή υποβάλλει νομοθετικές προτάσεις, μεταξύ άλλων, για την εφαρμογή των διατάξεων του άρθρου 3 στα συστήματα κλιματισμού, πλην εκείνων που είναι εγκατεστημένα στα μηχανοκίνητα οχήματα που μνημονεύονται στην οδηγία 70/156/ΕΟΚ του Συμβουλίου, και στα συστήματα ψύξης μεταφορικών μέσων.

2.   Έως την ... (24), η Επιτροπή δημοσιεύει έκθεση με βάση την πείρα από την εφαρμογή του παρόντος κανονισμού. Ειδικότερα, στην έκθεση αυτή:

3.   Εφόσον απαιτείται, η Επιτροπή υποβάλλει κατάλληλες προτάσεις για την αναθεώρηση των σχετικών διατάξεων του παρόντος κανονισμού.

Άρθρο 11

Επιτροπή

1.   Η Επιτροπή επικουρείται από την επιτροπή που έχει συσταθεί με το άρθρο 18 του κανονισμού (ΕΚ) αριθ. 2037/2000.

2.   Όταν γίνεται μνεία της παρούσας παραγράφου, εφαρμόζεται η διαδικασία του άρθρου 5 της απόφασης 1999/468/ΕΚ, λαμβανομένων υπόψη των διατάξεων των άρθρων 7 και 8 της ίδιας απόφασης.

Η προθεσμία του άρθρου 5 παράγραφος 6 της απόφασης 1999/468/ΕΚ είναι τρίμηνη.

3.   Η επιτροπή θεσπίζει τον εσωτερικό της κανονισμό.

Άρθρο 12

Κυρώσεις

1.   Τα κράτη μέλη θεσπίζουν κανόνες για τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού και λαμβάνουν όλα τα αναγκαία μέτρα για να εξασφαλίσουν την εφαρμογή των κανόνων αυτών. Οι εν λόγω κυρώσεις είναι αποτελεσματικές, αναλογικές και αποτρεπτικές.

2.   Τα κράτη μέλη κοινοποιούν στην Επιτροπή τους σχετικούς με τις κυρώσεις κανόνες έως την ... (25) και την ενημερώνουν αμελλητί για κάθε μεταγενέστερη τροποποίηση των κανόνων αυτών.

Άρθρο 13

Έναρξη ισχύος

Ο παρών κανονισμός αρχίζει να ισχύει δώδεκα μήνες από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο

Ο Πρόεδρος

...

Για το Συμβούλιο

Ο Πρόεδρος

...

----

(1)ΕΕ C 108 της 30.4.2004, σ. 62.

(2)  Γνώμη του Ευρωπαϊκού Κοινοβουλίου της 31ης Μαρτίου 2004 (ΕΕ C 103 Ε της 29.4.2004, σ. 600), κοινή θέση του Συμβουλίου της 21ης Ιουνίου 2005 και θέση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(3)  Απόφαση αριθ. 1600/2002/ΕΚ του Ευρωπαϊκού Κοινοβουλίου και του Συμβουλίου, της 22ας Ιουλίου 2002, για τη θέσπιση του έκτου κοινοτικού προγράμματος δράσης για το περιβάλλον (ΕΕ L 242 της 10.9.2002, σ. 1).

(4)ΕΕ L 33 της 7.2.1994, σ. 11.

(5)ΕΕ L 130 της 15.5.2002, σ. 1.

(6)ΕΕ L 194 της 25.7.1975, σ. 39· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

(7)ΕΕ L 257 της 10.10.1996, σ. 26· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003.

(8)ΕΕ L 269 της 21.10.2000, σ. 34· οδηγία όπως τροποποιήθηκε από την απόφαση 2002/525/ΕΚ της Επιτροπής (ΕΕ L 170 της 29.6.2002, σ. 81).

(9)ΕΕ L 37 της 13.2.2003, σ. 24· οδηγία όπως τροποποιήθηκε τελευταία από την οδηγία 2004/486/ΕΚ του Συμβουλίου (ΕΕ L 162 της 30.4.2004, σ. 114).

(10)  Βλέπε σελίδα ... της παρούσας Επίσημης Εφημερίδας (παραπομπή στην οδηγία που αντιστοιχεί στον παρόντα κανονισμό για ταυτόχρονη δημοσίευση).

(11)ΕΕ L 184 της 17.7.1999, σ. 23.

(12)ΕΕ L 244 της 29.9.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2077/2004 (ΕΕ L 359 της 4.12.2004, σ. 28).

(13)  Τρίτη αξιολόγηση των κλιματικών μεταβολών της IPCC, 2001. Έκθεση της διακυβερνητικής ομάδας για τις κλιματικές μεταβολές (http://www.ipcc.ch/pub/reports.htm).

(14)  Για τον υπολογισμό των GWP των μη φθοριούχων αερίων θερμοκηπίου σε παρασκευάσματα, εφαρμόζονται οι τιμές που δημοσιεύθηκαν στην πρώτη αξιολόγηση της IPCC, βλέπε: Climate Change, The IPCC Scientific Assessment, J.T. Houghton, G.J. Jenkins, J.J. Ephraums (ed.), Cambridge University Press, Cambridge (UK) 1990.

(15)  Οδηγία 94/48/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 1994, για τη δέκατη τρίτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της διάθεσης στην αγορά και της χρήσεως ορισμένων επικινδύνων ουσιών και παρασκευασμάτων (ΕΕ L 331 της 21.12.1994, σ. 7).

(16)  Ημερομηνία έναρξης ισχύος του παρόντος κανονισμού.

(17)  Ημερομηνία της έναρξης ισχύος του παρόντος κανονισμού.

(18)  Ένα έτος από την έναρξη ισχύος του παρόντος κανονισμού.

(19)  Δύο έτη από την έναρξη ισχύος του παρόντος κανονισμού.

(20)  Ημερομηνία της έναρξης ισχύος του παρόντος κανονισμού.

(21)  Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ 196 της 16.8.1967, σ. 1)· οδηγία όπως τροποποιήθηκε τελευταία από την οδηγία 2004/73/ΕΚ της Επιτροπής (ΕΕ L 152 της 30.4.2004, σ. 1).

(22)  Οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων (ΕΕ L 200 της 30.7.1999, σ. 1)· οδηγία όπως τροποποιήθηκε τελευταία από την οδηγία 2004/66/ΕΚ του Συμβουλίου (ΕΕ L 168 της 1.5.2004, σ. 35).

(23)ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2004/104/ΕΚ της Επιτροπής (ΕΕ L 337 της 13.11.2004, σ. 13).

(24)  Τέσσερα έτη από την ημερομηνία έναρξης ισχύος του παρόντος κανονισμού.

(25)  Ένα έτος από την ημερομηνία της έναρξης ισχύος του παρόντος κανονισμού.

----

ΠΑΡΑΡΤΗΜΑ I

ΜΕΡΟΣ 1

Φθοριούχα αέρια θερμοκηπίου του άρθρου 2 σημείο 1

ΜΕΡΟΣ 2

Μέθοδος υπολογισμού του συνολικού δυναμικού θέρμανσης του πλανήτη (GWP) ενός παρασκευάσματος

Το συνολικό GWP ενός παρασκευάσματος είναι σταθμισμένος μέσος όρος ο οποίος προκύπτει από το άθροισμα των κατά βάρος κλασμάτων των επιμέρους ουσιών επί το αντίστοιχό τους GWP.

Σ (Ουσία X % × GWP) + (Ουσία Y % × GWP) + .....(Ουσία N % × GWP)

Όπου % είναι η αναλογία κατά βάρος με ανοχή βάρους +/- 1 %.

Για παράδειγμα: εφαρμογή του τύπου σε θεωρητικό μείγμα αερίων που περιέχει 23 % HFC-32, 25 % HFC-125 και 52 % HFC-134a:

Σ (23 % × 550) + (25 % × 3 400) + (52 % × 1 300)

 Συνολικό GWP = 1 652,5.

----

ΠΑΡΑΡΤΗΜΑ ΙΙ

Απαγορεύσεις διάθεσης στην αγορά σύμφωνα με το άρθρο 9

----

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι.   ΕΙΣΑΓΩΓΗ

ΙΙ.   ΣΤΟΧΟΣ

Οι στόχοι της πρότασης της Επιτροπής ήταν:

ΙΙΙ.   ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1.   Γενικά

Η κοινή θέση ενσωματώνει περίπου τα δύο τρίτα των τροπολογιών που υπέβαλε το Ευρωπαϊκό Κοινοβούλιο σε πρώτη ανάγνωση. Το Συμβούλιο θεωρεί ότι η κοινή θέση, μολονότι μεταβάλλει την προσέγγιση (βλέπε παρακάτω σημείο 3), δεν αλλάζει τους στόχους της αρχικής πρότασης της Επιτροπής και σημειώνει ότι και η Επιτροπή υποστηρίζει την κοινή θέση ως έχει.

2.   Τροπολογίες του Ευρωπαϊκού Κοινοβουλίου

Κατά την ψηφοφορία στην ολομέλεια της 31ης Μαρτίου 2004, το ΕΚ ενέκρινε 81 τροπολογίες στην πρόταση.

Οι τροπολογίες που έγιναν δεκτές απαριθμούνται στη συνέχεια με τη σειρά που εμφανίζονται στις δύο συνιστώσες της κοινής θέσης, πρώτα στον κανονισμό και μετά στην οδηγία:

Κ α ν ο ν ι σ μ ό ς:

Τροπολογία 3: Αποδεκτή στην αιτιολογική σκέψη 4 ενώ η προσθήκη των λέξεων «του φαινομένου του θερμοκηπίου» έγινε αποδεκτή σε ολόκληρα τα κείμενα.

Τροπολογία 8: Καταρχήν αποδεκτή. Η αρχική παράγραφος 1 του άρθρου 1 επαναδιατυπώθηκε σε δύο παραγράφους που καλύπτουν πλέον το περιεχόμενο της τροπολογίας.

Τροπολογία 10: Αποδεκτή στο μεγαλύτερο μέρος της στο άρθρο 2 στοιχείο ζ). Η διάθεση στην αγορά των ίδιων των αερίων δεν ενσωματώθηκε στην κοινή θέση όπως ούτε το μέρος που αφορά τα οχήματα καθώς το Συμβούλιο προτείνει να ρυθμιστούν τα σχετικά με το μέρος αυτό της πρότασης σε χωριστή οδηγία για την έγκριση τύπου των οχημάτων.

Τροπολογία 12: Εν μέρει αποδεκτή, στο άρθρο 2 στοιχείο ιε). Το Συμβούλιο δεν θεώρησε απαραίτητη τη διευκρίνιση «κατά τη συντήρηση ή την τελική διάθεση» αφήνοντας ανοικτό το χρονοδιάγραμμα.

Τροπολογία 13: Το Συμβούλιο συμφώνησε ότι πρέπει να υπάρξει ορισμός της καταστροφής αλλά δεν ακολούθησε το κείμενο της τροπολογίας του ΕΚ. Αντ' αυτού η κοινή θέση χρησιμοποιεί τον ορισμό της καταστροφής που περιλαμβάνεται στις εκθέσεις για τη στιβάδα του όζοντος, βλέπε άρθρο 2 στοιχείο ιη).

Τροπολογίες 15, 16 και 17: Όλες αποδεκτές εν μέρει, στο άρθρο 2 στοιχεία β), γ) και α). Το Συμβούλιο δεν θεώρησε την τελευταία φράση απαραίτητη κι έτσι σε κάθε περίπτωση δεν περιλαμβάνεται στην κοινή θέση.

Τροπολογία 18: Καταρχήν αποδεκτή, άρθρο 2 στοιχείο δ).

Τροπολογία 23: Καταρχήν αποδεκτή, άρθρο 3 παράγραφος 1. Έπειτα από μακρά συζήτηση των όρων «χειριστής» και «κύριος», το Συμβούλιο αποφάσισε να χρησιμοποιήσει μόνο το «χειριστή». Πάντως, στον ορισμό του χειριστή [άρθρο 2 παράγραφος στ)] σημειώνεται ότι τα κράτη μέλη, μπορούν σε ειδικές περιστάσεις, να ορίζουν ότι ο κύριος είναι υπεύθυνος για το ρόλο του χειριστή.

Τροπολογία 107: Αποδεκτή εν μέρει, το περιεχόμενό της καλύπτεται από το άρθρο 3 παράγραφος 2, εκτός από την ανάγκη επιθεώρησης της εγκατάστασης του εξοπλισμού, βλέπε απορριφθείσα τροποποίηση 24.

Τροπολογίες 26, 27 και 28: Αποδεκτές στο άρθρο 3 παράγραφος 2, εκτός από το πρώτο μέρος της 26 που κρίθηκε περιττό.

Τροπολογία 29: Αποδεκτή στο άρθρο 3 παράγραφος 2, εφαρμόστηκε και στους εξοπλισμούς που καλύπτονται από τα στοιχεία β) και γ).

Τροπολογία 30: Αποδεκτή εν μέρει, άρθρο 3 παράγραφος 4, καθώς η συχνότητα μπορεί πράγματι να υποδιπλασιαστεί, αλλά μόνον εφόσον εγκατασταθεί σύστημα ανίχνευσης διαρροών.

Τροπολογία 31: Αποδεκτή στο άρθρο 3 παράγραφος 5.

Τροπολογίες 110 και 32: Αποδεκτές εν μέρει στο άρθρο 3 παράγραφος 4 — βλέπε τροπολογία 30.

Τροπολογία 33: Αποδεκτή εν μέρει στο άρθρο 3 παράγραφος 3. Απορρίφθηκε το μέρος για το «ένα κύκλωμα» (βλέπε τροπολογία 26) καθώς και το τελευταίο μέρος καθώς η κοινή θέση ομιλεί περί «κατάλληλου» συστήματος ανίχνευσης διαρροών.

Τροπολογία 34: Αποδεκτή στο άρθρο 3 παράγραφος 6 (πρβλ. τροπολογία 23).

Τροπολογία 35: Αποδεκτή στο άρθρο 3 παράγραφος 1.

Τροπολογία 39: Αποδεκτή στο άρθρο 4 παράγραφος 4. Το Συμβούλιο, πάντως, θεώρησε ότι, πρακτικά, ήταν ορθότερη η διατύπωση «πριν από» αντί του «κατά» την τελική διάθεση.

Τροπολογίες 41 και 42 και μέρη των 43 και 44: Το άρθρο 5 αναδιατυπώθηκε ουσιαστικά, ενώ καταρχήν το περιεχόμενο των τροπολογιών 41 και 42 ενσωματώθηκε στις παράγραφος 1, 2 και 3, μαζί με μέρη των 43 και 44.

Τροπολογίες 46, 47, μέρος της 48 και 50: Αποδεκτές στο άρθρο 6 παράγραφος 1 στοιχείο α).

Τροπολογίες 52, μέρος της 53, 54 καταρχήν και 55: Αποδεκτές στο άρθρο 6 παράγραφος 1 στοιχείο β).

Τροπολογίες 59 και 60: Αποδεκτές στο άρθρο 6 παράγραφος 1 στοιχείο γ).

Τροπολογίες 62 και 63: Καταρχήν αποδεκτές στο άρθρο 6 παράγραφος 4.

Τροπολογία 78: Καταρχήν αποδεκτή μέσω του νέου άρθρου 6Α για την επισήμανση.

Τροπολογία 65: Αποδεκτή στο άρθρο 7.

Τροπολογία 67: Σχεδόν αυτολεξεί στο άρθρο 8 παράγραφος 1.

Τροπολογία 79: Αποδεκτή εν μέρει, το άρθρο 9 παράγραφος 1 περιλαμβάνει τη φράση «του φαινομένου του θερμοκηπίου» όχι όμως και τη διαγραφή της φράσης «άλλων μεταφορικών μέσων».

Τροπολογία 105: Αποδεκτή διαγραφή στο άρθρο 11.

Ο δ η γ ί α:

Τροπολογία 6: Καταρχήν αποδεκτή στην αιτιολογική σκέψη 4.

Τροπολογίες 85 και 96: Αποδεκτές.

Τροπολογία 111: Καταρχήν αποδεκτή στο άρθρο 5 παράγραφος 2. Ωστόσο, η ημερομηνία εξαρτάται από τη θέσπιση της εναρμονισμένης δοκιμής ανίχνευσης διαρροών και οι οριακές τιμές καθορίστηκαν ήδη στην κοινή θέση.

Τροπολογία 71: Αποδεκτή στο άρθρο 7 παράγραφος 1 δεύτερη περίπτωση.

Τροπολογία 112: Αποδεκτή εν μέρει στο άρθρο 5 παράγραφος 4, ωστόσο η τιμή του δυναμικού θέρμανσης του πλανήτη (GWP) καθορίστηκε σε 150 και όχι σε 50.

Τροπολογία 73: Αποδεκτή εν μέρει στο άρθρο 5 παράγραφος 5, ωστόσο η ημερομηνία στην κοινή θέση είναι 1η Ιανουαρίου 2017 (και όχι 2014) και η τιμή του δυναμικού θέρμανσης του πλανήτη 150 και όχι 50.

Τροπολογία 76: Αποδεκτή η διαγραφή του συστήματος ποσοστώσεων.

Τροπολογία 86: Καταρχήν αποδεκτή. Η έκθεση δυνάμει του άρθρου 8 παράγραφος 1, πέντε (όχι δύο) έτη μετά την έναρξη ισχύος, θα εξετάσει εάν απαιτούνται τροποποιήσεις λόγω τεχνολογικών και επιστημονικών εξελίξεων και την ανάγκη τήρησης της χρονικής κλίμακας του προγραμματισμού των βιομηχανικών προϊόντων.

Τροπολογία 82: Καλύπτεται καταρχήν από το άρθρο 8.

Οι 27 τροπολογίες που απορρίφθηκαν απαριθμούνται με τη σειρά που αφορούν την πρόταση της Επιτροπής και συνοδεύονται από αιτιολογικό της απόρριψης:

Τροπολογία 2: Στην κοινή θέση ορισμένα από τα προβλεπόμενα μέτρα πρέπει να ληφθούν με βάση το άρθρο 95, συνεπώς ενδέχεται να μην μπορούν τα κράτη μέλη να διατηρήσουν ορισμένα εθνικά μέτρα.

Τροπολογία 4: Η χρήση των αερίων αυτών έχει περιοριστεί, σύμφωνα με τις απαγορεύσεις του άρθρου 7, έπειτα από συνεννόηση με την Επιτροπή. Ειδικά οι απαγορεύσεις χρήσης θα επανεξεταστούν το 2009 και 2010 σύμφωνα με το άρθρο 9 παράγραφος 2 στοιχείο θ), ενώ η πιθανή επέκταση των απαγορεύσεων διάθεσης στην αγορά θα εξεταστεί στη γενική αναθεώρηση [άρθρο 9 παράγραφος 2 στοιχείο ι)].

Τροπολογίες 5 και 7: Η αιτιολογική σκέψη 7 της Επιτροπής και η πρόταση του Ευρωπαϊκού Κοινοβουλίου για μια νέα αιτιολογική σκέψη 9α δεν περιλαμβάνονται στην κοινή θέση επειδή το Συμβούλιο θεώρησε περιττή την επεξήγηση όλων των απαιτήσεων. Αντίθετα, ενσωματώθηκαν γενικότερες αιτιολογικές σκέψεις που εξηγούν ποια μέρη του κανονισμού βασίζονται στο άρθρο 175 και ποια στο άρθρο 95.

Τροπολογία 9: Το Συμβούλιο δεν θεώρησε ότι υπάρχει λόγος να οριστεί ο «παραγωγός».

Τροπολογία 11: Το Συμβούλιο προτίμησε τη λέξη «περιέκτης» αντί του «δοχείου» αλλά προσέθεσε τη λέξη «κυρίως» στον ορισμό τον οποίο πρότεινε η Επιτροπή.

Τροπολογία 108: Το Συμβούλιο θεώρησε περιττό να περιλάβει το όριο των 50 GWP στον ορισμό καθώς αυτό περιλαμβάνεται στα άρθρα.

Τροπολογία 20: Έπειτα από μακρά συζήτηση, το Συμβούλιο διατήρησε τον όρο «νέα αερολύματα» της πρότασης της Επιτροπής θεωρώντας ότι δεν είχε υπάρξει επαρκής έρευνα και διαβούλευση σχετικά με τα λοιπά αερολύματα.

Τροπολογία 21: Το Συμβούλιο δεν θεώρησε απαραίτητες τις ειδικές διατάξεις για τους κατασκευαστές μικρών σειρών.

Τροπολογία 22: Το Συμβούλιο τη θεώρησε υπερβολικά γενική. Η αρχή καλύπτεται στο άρθρο 3 παράγραφος 1.

Τροπολογία 24: Το Συμβούλιο θεώρησε ότι πρόκειται για τη συνήθη διαδικασία και ότι σκοπός του άρθρου ήταν να εξασφαλίσει ότι η διαρροή δεν συμβαίνει μετά την έναρξη λειτουργίας του εξοπλισμού.

Τροπολογία 25: Έπειτα από αναλυτική συζήτηση, το Συμβούλιο δεν θεώρησε σκόπιμη την επέκταση της υποχρέωσης στον κινητό εξοπλισμό, στο στάδιο αυτό. Πάντως, το θέμα θα επανεξεταστεί πριν από τις 31 Δεκεμβρίου 2007 (βλέπε άρθρο 9 παράγραφος 1).

Τροπολογία 36: Το Συμβούλιο δεν θεώρησε αναγκαία την καταχώριση.

Τροπολογία 40: Το Συμβούλιο δεν θεώρησε αναγκαίο το μητρώο.

Τροπολογία 49: Καλύπτεται από το άρθρο 6 παράγραφος 1 στοιχείο β).

Τροπολογίες 57 και 61: Το Συμβούλιο θεώρησε ανεφάρμοστες τις απαιτήσεις.

Τροπολογία 64: Στην κοινή θέση περιλαμβάνεται ακόμη εξαίρεση στην απαγόρευση χρήσης στην παράγραφος 1, η οποία όμως θα επανεξεταστεί πριν από την 1η Ιανουαρίου 2010 [βλέπε άρθρο 9 παράγραφος 2 στοιχείο θ)].

Τροπολογίες 69, 74, 75 και 77: Το Συμβούλιο δεν επιθυμούσε να περιλάβει φορολογικά κίνητρα στο κείμενο της κοινής θέσης.

Τροπολογία 80: Το Συμβούλιο τη θεώρησε υπερβολικά ευρεία. Ωστόσο, τα στοιχεία θ) και η) προστέθηκαν στην επανεξέταση (άρθρο 9) και αφορούν πτυχές της τροπολογίας.

Τροπολογία 81: Το Συμβούλιο θεώρησε ότι καλύπτεται ήδη από τη γενική επανεξέταση του άρθρου 9 παράγραφος 2 π.χ. στα στοιχεία α), ζ) και η).

Τροπολογία 104: Έπειτα από μακρά συζήτηση, το Συμβούλιο συμφώνησε ότι θα πρέπει να χρησιμοποιηθεί η υπάρχουσα επιτροπή για τις ουσίες που εξασθενούν τη στιβάδα του όζοντος, αλλά με τη διαδικασία ρύθμισης αντί της διαδικασίας διαχείρισης, βλέπε άρθρο 10.

Τροπολογία 83: Δεν θεωρήθηκε αναγκαία χωριστή επιτροπή.

Τροπολογία 84: Η νέα μορφή της οδηγίας για την έγκριση τύπου οχημάτων σε σχέση με τον κλιματισμό οχημάτων σημαίνει ότι αυτός απαλείφθηκε από το παράρτημα ΙΙ της κοινής θέσης ενώ για τα αερολύματα το Συμβούλιο προτίμησε τα «νέα αερολύματα», όπως είχε προτείνει η Επιτροπή, βλέπε τροπολογία 20.

3.   Σημαντικότερες καινοτομίες που θεσπίζει το Συμβούλιο

ΙV.   ΣΥΜΠΕΡΑΣΜΑ

Παρά το γεγονός ότι το Συμβούλιο δεν μπορεί να αποδεχθεί όλες τις τροπολογίες του Ευρωπαϊκού Κοινοβουλίου, θεωρεί ότι η κοινή θέση καλύπτει σε μεγάλο βαθμό τις ανησυχίες του ΕΚ.

Όσον αφορά τον κινητό κλιματισμό, η μορφή της κοινής θέσης είναι νέα. Επί της ουσίας, όμως, αμφότερα τα θεσμικά όργανα συμμερίζονται το στόχο της εξεύρεσης μιας λύσης πρακτικότερης από την πρόταση των ποσοστώσεων, η οποία θα βασίζεται στη νομοθεσία περί έγκρισης τύπου. Σημειώνεται ότι μολονότι υπάρχουν δύο στοιχεία –ένας κανονισμός και μια πρόταση– το Συμβούλιο και η Επιτροπή συμφωνούν ότι πρόκειται πάντα για μία πρόταση.

----

(1)  Απόφαση 2002/358/ΕΚ του Συμβουλίου, της 25ης Απριλίου 2002, για τη σύναψη του πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές και την από κοινού τήρηση των σχετικών δεσμεύσεων (ΕΕ L 130 της 15.5.2002, σ. 1).

----

----

ΚΟΙΝΉ ΘΈΣΗ (ΕΚ) ΑΡΙΘ. 26/2005

που καθορίστηκε από το Συμβούλιο στις 21 Ιουνίου 2005

για την έκδοση της οδηγίας 2005/.../ΕΚ του Ευρωπαϊκού Κοινοβουλίου και του Συμβουλίου, της ..., για τις εκπομπές των συστημάτων κλιματισμού των μηχανοκίνητων οχημάτων και για την τροποποίηση της οδηγίας 70/156/ΕΟΚ του Συμβουλίου

(2005/C 183 E/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής (1),

Αποφασίζοντας με τη διαδικασία του άρθρου 251 της συνθήκης (2),

Εκτιμώντας τα ακόλουθα:

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Αντικείμενο

Η παρούσα οδηγία καθορίζει τις απαιτήσεις για την έγκριση τύπου ΕΚ ή την εθνική έγκριση τύπου οχημάτων όσον αφορά τις εκπομπές από συστήματα κλιματισμού που τοποθετούνται σε οχήματα και την ασφαλή λειτουργία των συστημάτων αυτών. Επίσης, η παρούσα οδηγία θεσπίζει διατάξεις για την εκ των υστέρων τοποθέτηση και την επαναπλήρωση των συστημάτων αυτών.

Άρθρο 2

Πεδίο εφαρμογής

Η οδηγία εφαρμόζεται σε μηχανοκίνητα οχήματα των κατηγοριών Μ1 και Ν1 όπως ορίζονται στο παράρτημα ΙΙ της οδηγίας 70/156/ΕΟΚ. Για τους σκοπούς της παρούσας οδηγίας, τα οχήματα της κατηγορίας Ν1 περιορίζονται στα οχήματα της κλάσης Ι που περιγράφονται στον πρώτο πίνακα του σημείου 5.3.1.4 του παραρτήματος Ι της οδηγίας 70/220/ΕΟΚ του Συμβουλίου, της 20ής Μαρτίου 1970, σχετικά με τα μέτρα που πρέπει να ληφθούν κατά της μόλυνσης του αέρα από τα αέρια που προέρχονται από κινητήρες με τους οποίους είναι εφοδιασμένα τα οχήματα με κινητήρα (8), όπως αυτός παρεμβλήθηκε με την οδηγία 98/69/ΕΚ του Ευρωπαϊκού Κοινοβουλίου και του Συμβουλίου (9).

Άρθρο 3

Ορισμοί

Για τους σκοπούς της παρούσας οδηγίας νοούνται ως:

Άρθρο 4

Υποχρεώσεις των κρατών μελών

1.   Τα κράτη μέλη χορηγούν, κατά περίπτωση, έγκριση τύπου ΕΚ ή εθνική έγκριση τύπου, όσον αφορά τις εκπομπές συστημάτων κλιματισμού, μόνον στους τύπους οχημάτων που ανταποκρίνονται στις απαιτήσεις της παρούσας οδηγίας.

2.   Για να χορηγηθεί έγκριση τύπου οχήματος σύμφωνα με το άρθρο 4 παράγραφος 1 στοιχείο α) της οδηγίας 70/156/ΕΟΚ, τα κράτη μέλη εξασφαλίζουν ότι οι κατασκευαστές παρέχουν πληροφορίες για τον τύπο ψυκτικού μέσου που χρησιμοποιείται στα συστήματα κλιματισμού τα οποία τοποθετούνται σε νέα μηχανοκίνητα οχήματα.

3.   Για να χορηγείται έγκριση τύπου σε οχήματα εξοπλισμένα με συστήματα κλιματισμού που είναι σχεδιασμένα για να περιέχουν φθοριούχο αέριο του θερμοκηπίου με δυναμικό θέρμανσης του πλανήτη άνω των 150, τα κράτη μέλη εξασφαλίζουν ότι, σύμφωνα με την εναρμονισμένη δοκιμασία του βαθμού διαρροής του άρθρου 7 παράγραφος 1, ο βαθμός διαρροής των αερίων αυτών δεν υπερβαίνει τα ανώτατα επιτρεπτά όρια του άρθρου 5.

Άρθρο 5

Έγκριση τύπου

1.   Μετά παρέλευση έξι μηνών από την ημερομηνία έγκρισης εναρμονισμένης δοκιμασίας του βαθμού διαρροής, τα κράτη μέλη δεν επιτρέπεται, για λόγους σχετιζόμενους προς τις εκπομπές των συστημάτων κλιματισμού:

εφόσον τα οχήματα με σύστημα κλιματισμού σχεδιασμένο να περιέχει φθοριούχα αέρια θερμοκηπίου με δυναμικό θέρμανσης του πλανήτη άνω του 150 συμμορφώνονται προς τις απαιτήσεις της παρούσας οδηγίας.

2.   Μετά παρέλευση 12 μηνών από την ημερομηνία έγκρισης της εναρμονισμένης δοκιμασίας του βαθμού διαρροής ή από την 1η Ιανουαρίου 2007 εάν η ημερομηνία αυτή είναι μεταγενέστερη, τα κράτη μέλη δεν χορηγούν πλέον έγκριση τύπου ΕΚ ή εθνική έγκριση τύπου για τύπους οχημάτων εξοπλισμένων με σύστημα κλιματισμού σχεδιασμένο για να περιέχει φθοριούχα αέρια θερμοκηπίου με δυναμικό θέρμανσης του πλανήτη άνω του 150, εκτός εάν ο βαθμός διαρροής του συστήματος αυτού δεν υπερβαίνει τα 40 γραμμάρια φθοριούχων αερίων θερμοκηπίου κατ' έτος από σύστημα απλού εξατμιστήρα, ή τα 60 γραμμάρια φθοριούχων αερίων θερμοκηπίου κατ' έτος από σύστημα διπλού εξατμιστήρα.

3.   Μετά παρέλευση 24 μηνών από την ημερομηνία έγκρισης εναρμονισμένης δοκιμασίας του βαθμού διαρροής ή από την 1η Ιανουαρίου 2008 εάν η ημερομηνία αυτή είναι μεταγενέστερη, προκειμένου για νέα οχήματα εξοπλισμένα με συστήματα κλιματισμού σχεδιασμένα για να περιέχουν φθοριούχα αέρια θερμοκηπίου με δυναμικό θέρμανσης του πλανήτη άνω του 150 και εκτός εάν ο βαθμός διαρροής του συστήματος αυτού δεν υπερβαίνει τα 40 γραμμάρια φθοριούχων αερίων θερμοκηπίου κατ' έτος από σύστημα απλού εξατμιστήρα, ή 60 γραμμάρια φθοριούχων αερίων θερμοκηπίου κατ' έτος από σύστημα διπλού εξατμιστήρα, τα κράτη μέλη:

4.   Από την 1η Ιανουαρίου 2011, τα κράτη μέλη δεν χορηγούν πλέον έγκριση τύπου ΕΚ ή εθνική έγκριση τύπου για τύπους οχημάτων εξοπλισμένων με σύστημα κλιματισμού σχεδιασμένο για να περιέχει φθοριούχα αέρια θερμοκηπίου με δυναμικό θέρμανσης του πλανήτη άνω του 150.

5.   Από την 1η Ιανουαρίου 2017, προκειμένου για νέα οχήματα εξοπλισμένα με συστήματα κλιματισμού σχεδιασμένα για να περιέχουν φθοριούχα αέρια θερμοκηπίου με δυναμικό θέρμανσης του πλανήτη άνω του 150, τα κράτη μέλη:

Άρθρο 6

Εκ των υστέρων τοποθέτηση και επαναπλήρωση

1.   Από την 1η Ιανουαρίου 2011, τα συστήματα κλιματισμού που είναι σχεδιασμένα για να περιέχουν φθοριούχα αέρια θερμοκηπίου με δυναμικό θέρμανσης του πλανήτη άνω του 150 δεν τοποθετούνται εκ των υστέρων σε οχήματα που λαμβάνουν έγκριση τύπου από την ημερομηνία αυτή και μετά. Από την 1η Ιανουαρίου 2017, τα εν λόγω συστήματα κλιματισμού δεν τοποθετούνται εκ των υστέρων σε κανένα όχημα.

2.   Τα συστήματα κλιματισμού που είναι τοποθετημένα σε οχήματα τα οποία λαμβάνουν έγκριση τύπου την 1η Ιανουαρίου 2011 και μετά δεν πληρούνται με φθοριούχα αέρια θερμοκηπίου τα οποία έχουν δυναμικό θέρμανσης του πλανήτη ανώτερο του 150. Από την 1η Ιανουαρίου 2017, τα συστήματα κλιματισμού όλων των οχημάτων δεν πληρούνται με φθοριούχα αέρια θερμοκηπίου τα οποία έχουν δυναμικό θέρμανσης του πλανήτη ανώτερο του 150, πλην της επαναπλήρωσης των συστημάτων κλιματισμού τα οποία περιέχουν τα αέρια αυτά και τα οποία έχουν τοποθετηθεί στα οχήματα πριν από την ημερομηνία αυτήν.

3.   Οι παρέχοντες υπηρεσίες συντήρησης και επισκευής συστημάτων κλιματισμού δεν επιτρέπεται να πληρούν τον εξοπλισμό αυτόν με φθοριούχα αέρια θερμοκηπίου στην περίπτωση που από το σύστημα έχει διαρρεύσει αφύσικα μεγάλη ποσότητα ψυκτικού μέσου, έως ότου ολοκληρωθούν οι αναγκαίες επισκευές.

Άρθρο 7

Μέτρα εφαρμογής

1.   Έως την ... (13) η Επιτροπή εγκρίνει τα μέτρα για την εφαρμογή του άρθρου 4 και του άρθρου 5, συγκεκριμένα δε:

2.   Η Επιτροπή εγκρίνει τα μέτρα με τη διαδικασία του άρθρου 13 της οδηγίας 70/156/ΕΟΚ.

3.   Η Επιτροπή δημοσιεύει τα εν λόγω μέτρα στην Επίσημη Εφημερίδα της Ευρωπαϊκής Ένωσης.

4.   Η διαδικασία της παραγράφου 2 ισχύει για την, κατά περίπτωση, έγκριση:

Άρθρο 8

Επανεξέταση

1.   Βάσει της προόδου όσον αφορά τις δυνατότητες συγκράτησης των εκπομπών φθοριούχων αερίων θερμοκηπίου από συστήματα κλιματισμού που τοποθετούνται σε μηχανοκίνητα οχήματα, ή τις δυνατότητες αντικατάστασης των αερίων αυτών, η Επιτροπή εξετάζει:

και δημοσιεύει σχετική έκθεση έως την ... (14) το αργότερο, υποβάλλοντας εν ανάγκη τις δέουσες νομοθετικές προτάσεις.

2.   Όταν ένα φθοριούχο αέριο του θερμοκηπίου με δυναμικό θέρμανσης του πλανήτη ανώτερο του 150, το οποίο δεν καλύπτεται ακόμη από την έκθεση της IPCC που μνημονεύεται στο άρθρο 3 παράγραφος 8, περιλαμβάνεται σε μελλοντική έκθεση της IPCC, η Επιτροπή εξετάζει εάν είναι σκόπιμο να τροποποιηθεί η παρούσα οδηγία για να περιληφθεί το εν λόγω αέριο. Εάν η Επιτροπή το κρίνει αναγκαίο, με τη διαδικασία του άρθρου 13 της οδηγίας 70/156/ΕΟΚ:

Κατά τις ενέργειές της αυτές, η Επιτροπή επιδιώκει ισορροπία μεταξύ, αφενός, της ανάγκης για κατάλληλη διορία, και, αφετέρου, του κινδύνου που δημιουργεί το φθοριούχο αέριο του θερμοκηπίου για το περιβάλλον.

Άρθρο 9

Τροποποιήσεις της οδηγίας 70/156/ΕΟΚ

Η οδηγία 70/156/ΕΟΚ τροποποιείται σύμφωνα με το μέρος 1 του παραρτήματος της παρούσας οδηγίας.

Άρθρο 10

Μεταφορά

1.   Τα κράτη μέλη θεσπίζουν και δημοσιεύουν έως την ... (15) τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.

Τα κράτη μέλη θέτουν σε εφαρμογή τις διατάξεις αυτές από την ... (16).

Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.

2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 11

Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 12

Αποδέκτες

Η παρούσα οδηγία απευθύνεται στα κράτη μέλη.

...,

Για το Ευρωπαϊκό Κοινοβούλιο

Ο Πρόεδρος

...

Για το Συμβούλιο

Ο Πρόεδρος

...

----

(1)ΕΕ C 108 της 30.4.2004, σ. 62.

(2)  Γνώμη του Ευρωπαϊκού Κοινοβουλίου της 31ης Μαρτίου 2004 (ΕΕ C 103 Ε της 29.4.2004, σ. 600), κοινή θέση του Συμβουλίου της 21ης Ιουνίου 2005 και θέση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(3)ΕΕ L 130 της 15.5.2002, σ. 1.

(4)  Βλέπε σελίδα ... της παρούσας Επίσημης Εφημερίδας (παραπομπή στον κανονισμό που αντιστοιχεί στην παρούσα οδηγία για ταυτόχρονη δημοσίευση).

(5)ΕΕ L 184 της 17.7.1999, σ. 23.

(6)ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2004/104/ΕΚ της Επιτροπής (ΕΕ L 337 της 13.11.2004, σ. 13).

(7)ΕΕ C 321 της 31.12.2003, σ. 1.

(8)ΕΕ L 76 της 6.4.1970, σ. 1· οδηγία όπως τροποποιήθηκε τελευταία από την οδηγία 2003/76/ΕΚ της Επιτροπής (ΕΕ L 206 της 15.8.2003, σ. 29).

(9)ΕΕ L 350 της 28.12.1998, σ. 1.

(10)ΕΕ L 244 της 29.9.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2077/2004 της Επιτροπής (ΕΕ L 359 της 4.12.2004, σ. 28).

(11)  Τρίτη αξιολόγηση των κλιματικών μεταβολών, 2001. Έκθεση της διακυβερνητικής ομάδας για τις κλιματικές μεταβολές (http://www.ipcc.ch/pub/reports.htm).

(12)  Για τον υπολογισμό των GWP των μη φθοριούχων αερίων θερμοκηπίου σε παρασκευάσματα, εφαρμόζονται οι τιμές που δημοσιεύθηκαν στην πρώτη αξιολόγηση της IPCC, βλέπε: Climate Change, The IPCC Scientific Assessment, J.T. Houghton, G.J. Jenkins, J.J. Ephraums (ed.), Cambridge University Press, Cambridge (UK) 1990.

(13)  12 μήνες από την ημερομηνία έναρξης ισχύος της παρούσας οδηγίας.

(14)  Πέντε έτη από την ημερομηνία έναρξης ισχύος της παρούσας οδηγίας.

(15)  18 μήνες από την έναρξη ισχύος της παρούσας οδηγίας.

(16)  18 μήνες και μια ημέρα από την έναρξη ισχύος της παρούσας οδηγίας.

----

ΠΑΡΑΡΤΗΜΑ

ΜΕΡΟΣ 1

Η οδηγία 70/156/ΕΟΚ τροποποιείται ως εξής:

ΜΕΡΟΣ 2

Μέθοδος υπολογισμού του συνολικού δυναμικού θέρμανσης του πλανήτη (GWP) ενός παρασκευάσματος

Το συνολικό GWP ενός παρασκευάσματος είναι ένας σταθμισμένος μέσος όρος ο οποίος προκύπτει από το άθροισμα των κατά βάρος κλασμάτων των επιμέρους ουσιών επί το αντίστοιχο GWP.

Σ (Ουσία X % × GWP) + (Ουσία Y % × GWP) + .....(Ουσία N % × GWP)

όπου % είναι η αναλογία κατά βάρος με ανοχή βάρους +/– 1 %.

Για παράδειγμα: εφαρμογή του τύπου σε ένα θεωρητικό μείγμα αερίων που περιέχει 23 % HFC-32, 25 % HFC-125 και 52 % HFC-134a:

Σ (23 % × 550) + (25 % × 3 400) + (52 % × 1 300)

 Συνολικό GWP = 1 652,5.

----

(1)  Μόνο για οχήματα της κατηγορίας N1, κλάση I, που περιγράφονται στον πρώτο πίνακα του σημείου 5.3.1.4 του παραρτήματος I της οδηγίας 70/220/ΕΟΚ όπως αυτός παρεμβλήθηκε με την οδηγία 98/69/ΕΚ.»

----

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ (1)

----

(1)  Βλέπε σελίδα 12 της παρούσας Επίσημης Εφημερίδας.

----